اویان نیوز: دونیانین ان آدلیم برندلری ،ایلک اولاراق ،”لاله پارکدا”!
“لاله پارک”،آلیش وئریش ایلنجه،خدماتی توپلومو،بلدیه وتبریزین ایسلامی شوراسین رئییس و اؤیه لری وبیر سیرا بؤلگه سل مسئول لارین حضورولاریلا تام آچیشلیش اولدو.
هوتئل لاله توپلومو،ایلک آددیمدا،هایپر مارکتی له اؤزون تانیتدیراراق؛آلیش وئریش وایلنجه مرکزلرین آچیلشیلا،هوتئل لاله نین ، تام آچیلیشینا یاخین لاشدی.
هوتئل لاله نین ،آلیش وئریش مرکزی بوگون،فجر گونلریله برابر؛ایش اوستونه کئچدی،آرتیرمالییک،بو توپلومون،ییغینجاق سالونی “تیر” آیینا دک وهوتئلین بیرینجی قاتی،۹۲نجی ایلین، شهریور آییندا ایش اوستونه کئچیریله جک.
“هوتئل لاله” بیر اورتاق پوروژه اولاراق ،تبریزین ،ایقیتیصادی وتوریزم و یئنی ایش تؤره تمک قونوسوندا بیر اؤنملی اوینام اوینایاجاق،بئله لیک له، هوتئل لاله توپلومو هله لیک،تیکیلمک دؤنه سینده ۵۰۰نفره ایش یارالدیب!بو پوروژه نین، تکجه هایپر مارکتی ،۳۰۰نفره ایش یارالدیب!”لاله پارک”ین تام تیکینتی سی بیته رک، مستقیم ۳۰۰۰نفره و غیر موستقیم ۱۰-۱۵مین نفره ،ایش یارادماغی گؤزله نیلینیر!
“هوتئل لاله”، تبریزین ،دؤردونجو ۵ اولدوزلو هوتئلی اولاراق، تورکیه نین ،امکداشلیق و سرمایه یاتیریمی لا(سرمایه گذاری) ،باغمئشه پارکین ،اؤنونده تیکیلینیب!
بو توپلوم،۱۸ قات و۷قات تیکینتیدن تؤره نیب!۱۸ قات “گؤی دله نی”،هوتئلین، آنا تیکینتی سی دیر!
۷قاتلی تیکینتی نین، بؤلوم لری آشاغی داکی قرارا دی:
۱-اوچ قات ،اوست اؤرتولو پارکینگ
۲-هایپرمارک “آل این آل”،۵۲۰۰مئترموربع ساحه ده
۳- دؤرد قات،آلیش وئریش مرکزی،۱۲۰واحید(دونیانین ان آدلیم برند لری)
۴-”فان تایم” اویون شهری،۱۱۰۰مئتر موربع ده(اؤزل معماری)
۵-کافی شاپ،۲و۳ اونجو قات دا
۶-بئش بعدی سیناما،ییغینجاق سالونو
۷-سون قات،فودکوت ورستوران اوچون
۸- برقی پیلله:۲۰ ،قالدیریجی: ۴
شکیللرین تامامینی گورمک ایچین بورایا باخینیز
تبریز،دیلک لر شهری
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab